CELEX: 62010CN0155
Language: et
Date: 2010-04-02 00:00:00
Title: Kohtuasi C-155/10: Eelotsusetaotlus, mille on esitanud Supreme Court of the United Kingdom 2. aprillil 2010 — Williams jt versus British Airways plc

19.6.2010   
            
            
               ET
            
            
               Euroopa Liidu Teataja
            
            
               C 161/23
            
         
      Eelotsusetaotlus, mille on esitanud Supreme Court of the United Kingdom 2. aprillil 2010 — Williams jt versus British Airways plc
      (Kohtuasi C-155/10)
      (2010/C 161/32)
      Kohtumenetluse keel: inglise
      
         Eelotsusetaotluse esitanud kohus
      
      Supreme Court of the United Kingdom
      
         Põhikohtuasja pooled
      
      
         Hageja/Kaebuse esitaja: Williams jt
      
         Kostja/Vastustaja: British Airways plc
      
         Eelotsuse küsimused
      
      
                  i)
               
               
                  a) Nõukogu direktiivi 93/104/EÜ (1) artikli 7 ja 2003/88/EÜ (2) artikli 7 ning b) nõukogu direktiivile 2000/79/EÜ (3) lisatud Euroopa kokkuleppe klausli 3 kohaselt: 1) millises ulatuses, kui üldse, on Euroopa õiguses määratletud või sätestatud nõuded iga-aastase tasulise puhkuse korral tehtavate maksete laadi ja/või suuruse kohta; ja 2) millises ulatuses, kui üldse, võivad liikmesriigid kindlaks määrata, kuidas selliste maksete summa arvutatakse?
               
            
                  ii)
               
               
                  Täpsemalt, kas piisab sellest, et siseriiklike õigusnormide ja/või tavade ja/või kollektiivlepingute ja/või tööandjate ja töötajate vahel läbirääkimiste teel saavutatud kokkulepete kohaselt võimaldab niisugune makse töötajal võtta iga-aastast puhkust ja seda täielikult kasutada ning innustab teda seda tegema, ja sellega ei kaasne arvestatavat ohtu, et töötaja seda ei tee?
               
            
                  iii)
               
               
                  Või on ette nähtud, et niisugune tasu peab kas a) täpselt vastama asjaomase töötaja „tavapärasele” tasule või b) olema üldjoontes sellega võrreldav?
               
            Kui vastus kolmanda küsimuse a ja b osale on jaatav, siis:
      
                  iv)
               
               
                  Kas asjakohaseks mõõdupuuks või võrdlusaluseks on a) tasu, mille asjaomane töötaja oleks saanud vastaval puhkuseperioodil puhkuse asemel töötades, või b) tasu, mida ta teenis mingil muul töötamisperioodil, ja kui, siis millisel?
               
            
                  v)
               
               
                  Kuidas tuleb hinnata mõisteid „tavapärane tasu” ja „võrreldav tasu” olukorras, kus: a) töötaja tasu töötamisperioodil suureneb, kui — ja sel määral, mil — ta tegeleb teatava tegevusega; ning b) kehtib iga-aastane või muu piirang sellele, mil määral või millistel aegadel võib töötaja sellise tegevusega tegelda, ning nimetatud piirang on iga-aastasele puhkusele mineku ajaks juba ületatud või peaaegu ületatud, nii et tegelikult ei oleks see tegevus asjaomasele töötajale lubatud, kui ta puhkuse asemel töötaks?
               
            
         (1)  Nõukogu 23. novembri 1993. aasta direktiiv 93/104/EÜ, mis käsitleb tööaja korralduse teatavaid aspekte (EÜT L 307, lk 18; ELT eriväljaanne 05/02, lk 197).
      
         (2)  Euroopa parlamendi ja nõukogu 4. novembri 2003. aasta direktiiv 2003/88/EÜ tööaja korralduse teatavate aspektide kohta (ELT L 299, lk 9; ELT eriväljaanne 05/04, lk 381).
      
         (3)  Nõukogu 27. novembri 2000. aasta direktiiv 2000/79/EÜ, mis käsitleb Euroopa Lennuettevõtjate Ühenduse (AEA), Euroopa Transporditöötajate Föderatsiooni (ETF), Euroopa Lennumeeskonnaliikmete Liidu (ECA), Euroopa Piirkondlike Lennuettevõtjate Ühenduse (ERA) ja Rahvusvahelise Lennutranspordiettevõtjate Ühenduse (IACA) sõlmitud kokkulepet tsiviillennunduse lennupersonali tööaja korralduse kohta (EÜT L 302, lk 57; ELT eriväljaanne 05/04, lk 75).